கேள்வி: த லொஸ்ட் வேர்ல்ட் (கிரைட்டன் புதினம்) - கதைச் சுருக்கம் பற்றி நீங்கள் என்ன அறிந்துள்ளீர்கள்?
பதில்: ஜுராசிக் பார்க் (புதினம்) நான்காண்டுகள் கடந்தபின் 1993-இல் கோஸ்ட்டா ரிக்கா நாட்டுக் கடற்கரையில் சில மர்ம விலங்குகளின் உடல்கள் ஒதுங்கியுள்ளதாகப் புரளி நிலவுகிறது. இதைத் தொடர்ந்து, ஜுராசிக் பார்க் (புதினம்) உயிர்தப்பியவர்களுள் ஒருவரான கணித வல்லுநர் ஜுராசிக் பார்க்கில் இடம்பெறும் கதாபாத்திரங்களின் பட்டியல் (Ian Malcolm), தொல்லுயிர் ஆய்வாளர் ரிச்சர்ட் லெவினுடன் (Richard Levine) இணைந்து தொன்மாக்களின் "தொலைந்துபோன உலகம்" ஒன்றைக் கண்டறிய முயல்கிறார். பின்பு அவர்கள் ஈஸ்லா சோர்னா (Isla Sorna) என்ற (கற்பனை) தீவிலுள்ள Site B பற்றி அறிகின்றனர்.[ தற்போது செயலிழந்துவிட்ட இன்ஜென் (InGen) நிறுவனம் முன்பு அவ்விடத்தை ஒரு தயாரிப்புக் களமாகப் பயன்படுத்தி வந்தது. அங்கு தாங்கள் உருவாக்கி வளர்த்த தொன்மாக்களை அருகமைத் தீவான ஈஸ்லா நுப்லாரில் "ஜுராசிக் பார்க்" என்ற பெயரில் அந்நிறுவனத்தினர் காட்சிப்படுத்தி வந்தனர்.] கோஸ்ட்டா ரிக்கா நாட்டு அரசு அத்தீவை விரைவில் கண்டறிந்து அழித்துவிடக்கூடும் என அஞ்சும் லெவின், மால்கம்முக்குத் தெரியாமல் டியாகோ என்ற கோஸ்டா ரிக்க வழிகாட்டியுடன் ஈஸ்லா சோர்னாவுக்குப் பயணிக்கிறார். அங்கு சென்றடைந்த சிறிதுநேரத்திலேயே, இருவரும் கார்னோடாரஸ் தாக்கப்படுகின்றனர். இதில் டியாகோ இறக்கிறார். லெவின் பயணப்பட்டதை அறியும் மால்கம், ஓர் மீட்புக் குழுவுடன் அத்தீவுக்குச் செல்கிறார். அக்குழுவில் இருப்போர்: {| class="wikitable" |- ! பெயர் ! ஆங்கிலம் ! குறிப்பு |- | ஜாக் தார்ன் | Jack "Doc" Thorne | பொறியாளர் ; ஓய்வு பெற்ற பல்கலைக்கழகப் பேராசிரியர் |- | எட்டி கார்ர் | Eddie Carr | தார்னின் உதவியாளர் |- | ஆர்பி பென்டன் மற்றும் கெல்லி கர்டிஸ் | R.B. "Arby" Benton and Kelly Curtis | தங்கள் பள்ளித் திட்டத்தின் ஒரு பகுதியாக, லெவினின் ஆராய்ச்சி உதவியாளர்களாகப் பணிபுரியும் பள்ளிச் சிறார்கள் ; மேற்கூறிய பெரியவர்களுக்குத் தெரியாமல் அவர்களோடு ஈஸ்லா சோர்னாவுக்கு வந்துள்ளனர். இவர்களின் வருகை பிறருக்குச் சற்றுத் தாமதமாகவே தெரியவருகிறது. |} [ விலங்கின நடத்தையியல் வல்லுநரும் மால்கம்மின் முன்னாள் தோழியுமான சாரா ஹார்டிங் (Dr. Sarah Harding), முதலில் இக்குழுவில் இணைய மறுத்தாலும், பின்னர் அவர்களை நேரடியாக அத் தீவில் சந்திக்கத் திட்டமிடுகிறார்.] இக்குழுவினர் ஆயுதங்களோடும், நடமாடும் ஆய்வகமாகப் பயன்படக்கூடிய இரு RV டிரெய்லர்களோடும் ஈஸ்லா சோர்னாவுக்கு வருகின்றனர். அங்கு இன்-ஜென் நிறுவனத்தால் கைவிடப்பட்ட ஒரு வளாகமும் அதன் பணியாளர்கள் தங்கியிருந்த ஒரு சிற்றூரும், ஆய்வகமும் உள்ளன. இவை புவிவெப்பச் சக்தி இயங்குவதை அறிகின்றனர். இறுதியில் லெவினையும் கண்டுபிடிக்கின்றனர். அத் "தொலைந்துபோன உலகத்தில்" தான் சேகரிக்கப்போகும் "தகவல் களஞ்சியத்தை" எண்ணி லெவின் பெரிதும் மகிழ்கிறார். இதே நேரத்தில், மரபணு வல்லுநர்களான லூயி டாட்ஜ்சன்(Lewis Dodgson), ஹோவர்ட் கிங் (Howard King) மற்றும் உயிரியலாளர் ஜார்ஜ் பேசல்டன் (George Baselton) ஆகியோர் அடங்கிய மற்றொரு குழுவுக்கு லெவினின் திட்டம் தெரியவருகிறது. இன்-ஜென்னின் போட்டி நிறுவனமான பயோசின்-னுக்காக (Biosyn) தொன்மாக்களின் முட்டைகளைத் திருடும் நோக்கத்துடன் மூவரும் ஈஸ்லா சோர்னாவுக்கு வருகின்றனர். முன்னதாக எதிர்ப்படும் ஹார்டிங்கை தீவில் கொண்டு விடுவதாக உறுதியளிக்கின்றனர். தீவை நெருங்குகையில் டாட்ஜ்சன் அவரைப் படகிலிருந்து தள்ளிவிட்டுக் கொல்ல முயல்கிறார். எனினும் ஹார்டிங் உயிர்பிழைத்து மால்கம் குழுவோடு சேர்கிறார். லெவினும் மால்கம்மும் தொன்மாக்களின் நடத்தையை ஒரு தற்காலிகக் கோபுரத்திலிருந்து நோக்குகின்றனர். டாட்ஜ்சன் குழுவினரின் வருகை இவர்களுக்குத் தெரிந்துவிடுகிறது. பிற தொன்மாக்களின் முட்டைகளைத் திருடியபின் டைரனொசோரசு கூட்டுக்குச் செல்லும் டாட்ஜ்சன் குழுவினரை அவ்விலங்குகள் தாக்குகின்றன. இதில் பேசல்டன் உயிரிழக்கிறார். டாட்ஜ்சன்னும் கிங்கும் பிரிகின்றனர். அக் கூட்டை ஆய்வு செய்கையில் மால்கம், கால் முறிந்த இளம் டி-ரெக்ஸ் ஒன்றைக் காண்கிறார். அது காட்டில் உயிர்பிழைக்கும் வாய்ப்பில்லை எனக் கருதி அதைக் கொன்றுவிடுமாறு எட்டியை வலியுறுத்துகிறார். எட்டியோ பிறருக்குத் தெரியாமல் குட்டியை மீட்டு டிரெய்லருக்குக் கொண்டுவருகிறார். இதைக் அறியும் மால்கம்மும் ஹார்டிங்கும் வேறுவழியின்றி அதன் காலுக்குக் கட்டுப்போட ஒப்புகின்றனர். குழுவின் பிற உறுப்பினர்கள் கோபுரத்துக்குத் திரும்புகின்றனர். அன்றிரவு வெலாசிராப்டர் காட்டிலிருந்து வந்து கிங்கைக் கொல்கின்றன. மால்கம்மும் ஹார்டிங்கும் இளம் டி-ரெக்ஸின் காலுக்குக் கட்டுப்போட்டு முடிக்கும்பொழுது பெற்றோர் ரெக்ஸ்கள் அங்கு வந்து அவ்விரு டிரெயிலர்களுள் ஒன்றைக் குன்றின் உச்சியிலிருந்து தள்ளிவிட்டுப் பின் குட்டியை அழைத்துச்செல்கின்றன. இத்தாக்குதலில் மால்கம் காயமடைகிறார். அவரையும் ஹார்டிங்கையும் தார்ன் மீட்கிறார். வெலாசிராப்டர்கள் கோபுரத்தைத் தாக்கியதில் எட்டியும் உயிரிழக்கிறார். இத்தாக்குதல்களில் தப்பும் அறுவரும், இன்ஜென்னின் பணியாளர் சிற்றூரிலுள்ள அங்காடி ஒன்றில் அடைக்கலம் புகுகின்றனர். மறுநாள் காலையில் அவர்களை அழைத்துச்செல்லவுள்ள உலங்கு வானூர்தி (helicopter) இறங்கும் தளத்தை அடையும் வழியைத் திட்டமிடுகின்றனர். அவர்களின் சிற்றுந்துக்கு எரிபொருள் தேடச் செல்லும் தார்ன், ஓந்தி போல நிறம் மாறும் கார்னோடாரஸ் (Carnotaurus) வகையைச் சேர்ந்த இரு தொன்மாக்களைக் காண்கிறார். எனினும் அவற்றிடம் சிக்காமல் பாதுகாப்பாக அங்காடிக்குத் திரும்புகிறார். லெவினும் ஹார்டிங்கும் அவற்றின்மீது ஒளிபாய்ச்சி அவற்றின் நிறமாற்றத்தைக் குழப்பி விரட்டுகின்றனர். காலையில், சுழலிறகியைக் கண்டு தங்கள் இருப்பைக் காட்டும் எண்ணத்துடன் ஹார்டிங் ஒரு சிற்றுந்தில் புறப்படுகிறார். வழியில் அவரை இடைமறிக்கும் டாட்ஜ்சனை திடீரென்று அங்கு வரும் டி ரெக்ஸ் தூக்கிச்சென்று தன் குட்டிகளுக்கு இரையாக்குகிறது. தாமதமாகச் சென்றதால் சுழலிறகியைப் பிடிக்க இயலாமல் அங்காடிக்குத் திரும்புகிறார் ஹார்டிங். மற்றுமொரு ராப்டர் தாக்குதலை சமாளித்தபின் அறுவரும் தீவின் கப்பல்துறையிலுள்ள ஒரு படகிலேறி ஈஸ்லா சோர்னாவை விட்டு வெளியேறுகின்றனர். அப்பொழுது மால்கம், தீவின் ஆய்வகத்தில் தான் கண்டறிந்த செய்தியைப் பகிர்கிறார்: ''Site B இயங்கிய காலத்தில் இன்ஜென், அங்கிருந்த இளம் ஊணுண்ணித் தொன்மாக்களுக்கு செம்மறியாட்டு இறைச்சிச் சாற்றை உணவாக வழங்கியது. புரதப்பீழைத் தொற்றுள்ள இச் சாறு, ஸ்க்ரேப்பி (Scrapie) என்ற நோயைப் பரப்பி அவற்றின் வாழ்நாளைக் குறைத்தது. இன்ஜென் அறிவியலர்கள் அந்நோயைக் கட்டுப்படுத்தினர். எனினும் தீவு கைவிடப்பட்டபின் மீண்டும் நோய்ப்பரவல் தொடர்ந்தது''. இதனால் ஈஸ்லா சோர்னாவிலுள்ள தொன்மாக்கள் காலப்போக்கில் அழிந்துவிடக்கூடும் என்கிறார் மால்கம். பின் ''நாம் அனைவரும் வீடு திரும்பும் நேரம் வந்துவிட்டது'' என தார்ன் கூறுவதுடன் புதினம் நிறைகிறது.
கேள்வி: த லொஸ்ட் வேர்ல்ட் (கிரைட்டன் புதினம்) - புதினத்தில் இடம்பெற்ற தொன்மாக்கள் பற்றி விளக்கவும்.
பதில்: முதன்மைக் கட்டுரை: ''ஜுராசிக் பார்க்'' தொடரில் தோன்றிய விலங்குகளின் பட்டியல் (புதினத்தில் தோன்றும் வரிசைப்படி) {| class="wikitable" |- |எண் |தொன்மா |ஆங்கிலப் பெயர் |- | 1 |''ஆர்னித்தோலெஸ்டிஸ்'' | Ornitholestes |- | 2 |''முஸ்ஸாரஸ்'' | Mussaurus |- | 3 |கார்னோடாரஸ் | Carnotaurus |- | 4 |''புரோகாம்ப்ஸோக்னாதஸ்'' | Procompsognathus |- | 5 |''டிரைசெரடாப்ஸ்'' | Triceratops |- | 6 |''டிரையோசாரஸ்'' | Dryosaurus |- | 7 |''ஹிப்ஸிலோஃபோடான்'' | Hypsilophodon |- | 8 |''பாராசாரோலோஃபஸ்'' | Parasaurolophus |- | 9 |''மையாசாரா'' | Maiasaura |- | 10 |''இசுடெகோசாரஸ்'' | Stegosaurus |- | 11 |''அபடோசாரஸ்'' | Apatosaurus |- | 12 |''டைரனொசோரசு'' | Tyrannosaurus |- | 13 |''காலிமைமஸ்'' | Gallimimus |- | 14 |வெலாசிராப்டர் | Velociraptor |- | 15 |பாக்கிசெஃபலோசாரஸ் | Pachycephalosaurus |}
கேள்வி: த லொஸ்ட் வேர்ல்ட் (கிரைட்டன் புதினம்) - திரைப்படத் தழுவல் பற்றி தகவல் சொல்.
பதில்: த லொஸ்ட் வேர்ல்ட்: ஜுராசிக் பார்க் என்பது ஜுராசிக் பார்க் (திரைப்படம்) தொடர்ச்சியாகும். இப்படம் 1997-ஆம் ஆண்டில் வெளியானது. இவ்விரு படங்களும் ஸ்டீவன் ஸ்பில்பேர்க் இயக்கியவையே. ஸ்பில்பேர்க்கின் வேண்டுகோளுக்கிணங்க கிரைட்டன் எழுதிய இரண்டாம் புதினம் வெளியானவுடன், 1997-ஆம் ஆண்டின் மத்தியில் வெளியிடும் இலக்குடன் அதன் திரைப்படத் தழுவலுக்கான முன் தயாரிப்பு தொடங்கியது. இத் திரைப்படம் வெளியிடப்பட்டபோது பல்வேறு வகைப்பட்ட விமர்சனங்கள் அளிக்கப்பட்டன. எனினும் பாக்ஸ் ஆபிஸ் சாதனைகள் பலவற்றை முறியடித்து இப்படம் வணிக ரீதியாக வெற்றி பெற்றது. இதற்கும் மூலக்கதைக்கும் பல வேறுபாடுகள் உள்ளன. ''ஜுராசிக் பார்க்'' புதினத்தில் இடம்பெற்றிருந்தும் அதன் திரைப்படத் தழுவலில் இடம்பெறாத காட்சிகளை ''த லொஸ்ட் வேர்ல்ட்: ஜுராசிக் பார்க்'' இணைத்துக்கொண்டது [எ-கா. புரோகாம்ப்ஸோக்னாதஸ்களால் ஒரு சிறுமி தாக்கப்படுதல்].